Grebensteen

**Grebensteen** is ene lüttje Stadt in den Landkreis Kassel in Noordhessen. De hoochdüütsche Naam vun den Oort is *Grebenstein*.
## Geografie
### Laag
Grebensteen liggt westlich vun den Reinhardswald twuschen Kassel un Geismar an de Esse un an de Bahnstreck vun Kassel na Warburg. Över de Stadt steiht de Borg Grebensteen. Grebensteen liggt op 193 bet 249 Meter över Normalnull.

### Navers
Grebensteen grenzt in’n Noorden an de Stadt Geismar, in’n Noordoosten an de gemeendefreen gemarken Gutsbezirk Reinhardswald, in'n Oosten an de Stadt Immenhusen, in’n Süüdoosten an de gemeende Espenau, in’n Süden un Westen an de Gemeende Callen un in’n Noordwesten an de Stadt Lebenogge (al in’n Landkreis Kassel).

### Delen
* Grebensteen
* Unassen
* Burguffeln
* Schachten
* Bavenhen noch allerhand Hööv un Dörper.

## Politik
### Stadtverordenten
Bi de Kommunalwahl an’n 26. März 2006 is düt bi rutkamen: 

### Partners
* Grebensteen is mit düsse Gemeenden verbunnen: 
* Lezoux in de Auvergne in Frankriek, 
* Lopik in de Polders nördlich vun den Lek in de Nedderlannen 
* Sarsina in de Emilia-Romagna in Italien.

## Wat dat to sehn gifft

### Museen
* Ackerbörgermuseum in dat „Huus Leck“, Schachtener Str. 11, boot 1431
* Ole Meieree, Schachtener Str. 4, boot um 1780 rüm
### Musik
* MuKu - Musik- un Kulturvereen Grebensteen e.V.
* TMG Turn- un Musikgemeenschop Grebensteen 1980 e.V.
### Bowarken
* De histoorsche Ooltstadt mit de Toorns an de Stadtmuern ut dat Middelöller, dat Raathuus, de Kark un allerhand Fackwarkhüser, de to’n Deel noch up jem ehre Kellers ut dat Middelöller staht.
* De ole Borg Grebensteen, vun de man bloß noch de Överresten to sehn sünd
* Dicht bi Grebensteen liggt ok dat Slott Willemsdaal, ok wenn dat vun de Verwalten her na Callen tohören deit

### Naturparks
* Naturpark Habichtswald
* Reinhardswald

## Spraak
Grebensteen liggt up düsse Siet vun de Benrather Linie. Dor höört dat mit to de Kuntreien, wo an un for sik Plattdüütsch snackt wurrn is. Hüdigendags könnt bloß ole Lüde in düsse Gegend noch Platt. 

## Weertschop un Infrastruktur
### Verkehr
Grebenstein liggt an der B 83. Ok de Bahnstreck Warburg;**Grebensteen**; Kassel löppt dör den Oort dör. Töög vun de Regionalbahn un vun den Regionalexpress hoolt dor an. De Friedrich-Wilhelms-Nordbahn ehr Afsnitt vun Grebensteen över Hümme na Korlshoawen weer de eerste Iesenbahnstreck in Kurhessen. He is 27,92 km lang un is an’n 30. März 1848 upmaakt wurrn. Na en swaar Unglück in dat Johr 1872 is de Streck nee üm de Stadt rümleggt wurrn. 

## Bekannte Lüde, de wat mit Grebensteen to kriegen hefft
* Hermann II. vun Hessen, later Landgraaf vun Hessen, boren 1341 up Borg Grebensteen 
* Wilhelm Pfeffer, Botaniker, hier boren.
* Karl Schomburg, Överbörgermeester vun Kassel, boren in Grebensteen
* Claudia Schreiber, Schrieversche, boren in Schachten

## Weblinks
*De Stadt ehr Websteed (hoochdüütsch)
*Websteed över den Oortsdeel Schachten (hoochdüütsch)
*Websteed över den Oortsdeel Ungenhusen (hoochdüütsch)
*Websteed över den Oortsdeel Burguffeln (hoochdüütsch)
*Burgruine Grebensteen (hoochdüütsch)
*De Stadt Grebensteen un ehr Historie (hoochdüütsch)
*Turn- un Musikgemeenschop Grebensteen (hoochdüütsch)